《偈颂一百二十三首》
宋代·释普度

长长出不得，短短出不得。
四大海不宽，藉丝穷不窄。
非耳目之海到，非心意之海及。
自西自东，自南自北。
落霞与孤鹜齐飞，秋水共长天一色。

作者简介：释普度（一一九九～一二八○），号虚舟，俗姓史，江都（今江苏扬州）人。年十二，出家本郡天宁寺，继事东堂院龙溪祖信，后参无得通禅师得法。理宗淳祐初住建康府半山报宁禅寺。历住镇江府金山龙游禅寺、潭州鹿苑褒忠禅寺、抚州疏山白云禅寺、平江府承天能仁禅寺、临安府中天竺天宁万寿永祚禅寺、灵隐景德禅寺，终于径山兴圣万寿禅寺。元世祖至元十七年卒，年八十二。有净伏等编《虚舟普度禅师语录》一卷，收入《续藏经》。事见《语录》及海附元释行端撰《行状》，《补续高僧传》卷一一有传。